Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

# НЭР ДЭВШИХ ТУХАЙ ХҮСЭЛТ

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Чүлтэм **Ургийн овог:** Түд **Нэр:** Гүнждагва **Хүйс:** Эр  |
| **1.2** | **Нэр дэвших тухай хүсэлт гаргаж буй албан тушаал** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ.* |
| Шүүхийн Сахилгын хорооны шүүгч бус гишүүн |
| **1.3** | **Иргэний харьяалал***Монгол Улсын иргэн мөн үү**/тийм эсхүл үгүй гэж бичих/.* |
| Тийм |
| **1.4** | **Насны дээр хязгаар***Төрийн алба хаах насны дээд хязгаарт хүрсэн үү /тийм эсхүл үгүй гэж бичих/.* |
| Үгүй |
| **1.5** | **Улс төрийн болон намын удирдах албан тушаал***Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/.* |
| Үгүй |

|  |  |
| --- | --- |
| **1.6** | **Шүүгчийн албан тушаал***Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Үгүй. |
| **1.7** | **Шүүхийн ерөнхий зөвлөлийн гишүүн***Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Үгүй. |
| **1.8** | **Шүүхийн сахилгын хорооны гишүүн***Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Тийм. Монгол Улсын Ерөнхийлөгчийн 2020 орны 11 дүгээр сарын 17-ны өдрийн 137 дугаартай зарилгаар Монгол Улсын Шүүхийн ёс зүйн хорооны орон тооны бус гишүүнээр томилогдон ажиллаж байна. Хавсралт-6:Ерөнхийлөгчийн зарлигХавсралт-7:Шүүхийн ёс зүйн хорооны үнэмлэх |
| **1.9** | **Шүүхийн захиргааны байгууллагын ажилтан***Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Үгүй. |
| **1.10** | **Хуульч***Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Тийм. Хуульчийн мэргэжлийн үйл ажиллагаа эрхлэх зөвшөөрлөө 2007 онд авсан.Монголын хуульчдын холбоо гэрчилгээг шинэчилж 2017 онд дахин олгосон. Гэрчилгээний дугаар: 0750 Хавсралт-27: Гэрчилгээ |
| **1.11** | **Өмгөөлөгч***Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Тийм. Хууль зүй, дотоод хэргийн сайдын 2008 оны 160 дугаар тушаалаар өмгөөллийн үйл ажиллагаа эрхлэх 1226 тоот гэрчилгээг авсан. 2013 онд Улсын Дээд Шүүхээс 130664 тоот шүүхэд төлөөлөх эрхийн гэрчилгээ авсан. 2018 онд шүүхэд төлөөлөх эрхээ түдгэлзүүлсэн. Хавсралт-15: Өмгөөлийн эрхийн гэрчилгээХавсралт-16:Шүүхэд төлөөлөх эрхийн гэрчилгээХавсралт-17:Өмгөөлөгчийн алдар тэмдэгийн үнэмлэх |
| **1.12** | **Прокурор***Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/.* |
| Үгүй. |
| **1.13** | **Эрүүгийн хариуцлага***Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/.* |
| Үгүй |
| **1.14** | **Сахилгын шийтгэл***Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/.* |
| Үгүй |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | *Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/* |
| Миний бие Монгол Улсын Ерөнхийлөгчийн 2020 орны 11 дүгээр сарын 17-ны өдрийн 137 дугаартай зарилгаар Монгол Улсын Шүүхийн ёс зүйн хорооны орон тооны бус гишүүнээр томилогдон ажиллаж байна. /Хавсралт-6:Ерөнхийлөгчийн зарлиг,Хавсралт-7:Шүүхийн ёс зүйн хорооны үнэмлэх/ Ёс зүйн хорооны гишүүнээр ажиллах хугацаандаа иргэн хуулийн этгээдээс шүүгчид холбогдуулан ирүүлсэн 39 гомдлыг хүлээн авч, хуралдаанаар 20 гаруй гомдол, сахилгын хэргийг хянан шийдвэрлүүлж, бусад гишүүдийн шалгаж байгаа 31 сахилгын хэргийн хэрэг хянан шийдвэрлэх хуралдааны бүрэлдэхүүнд ажилласан туршлагатай.2021 оны 01 сарын 15-ны өдөр батлагдсан Монгол Улсын Шүүхийн тухай хуулийн 95.3, 95.4, 95.5-д заасан Шүүхийн сахилгын хорооны шүүгч бус гишүүнд тавигдах шаардлагыг миний бие хангаж байгаа бөгөөд хуулийн 95.13-д заасан зарчмыг баримтлан ажиллахад миний ажлын дадлага туршлага, зан байдал, ёс зүй, мэргэжлийн чиг хандлага, хувь хүнийхээ хувьд баримталдаг зарчимд нийцнэ гэж үзэж байна. Мөн миний мэргэжлийн замнал, хийж байсан ажлын туршлага сахилгын хорооны гишүүнд нэр дэвших үндэслэл болно. Үүнд:1.2005 оноос 2019 оны хооронд Монголын үндэсний худалдаа аж үйлдвэрийн танхимын дэргэдэх Монголын олон улсын ба үндэсний арбитрт мэргэжилтнээс ерөнхий нарийн бичгийн даргаар ажиллаж байх хугацаандаа Монгол Улсад арбитрыг хөгжүүлэх, бэхжүүлэх, олон улсын түвшинд хүргэх, арбитрчийн хараат бус бие даасан байдал, мэргэшил, ёс зүйг дээшлүүлэхэд онцгойлон анхаарч олон улсын туршлагыг судлан арбитрын хууль, тогтоомж, дүрэм журмыг улам боловсронгуй болгон өдөр тутмын үйл ажиллагаандаа мөрдлөг болгон ажиллахад анхаарч ирсэн. Мөн 2016 онд олон улсын арбитрын сургагч багшаар бэлтгэгдн арбитрчдыг давтан сургах, мэргэшүүлэх, ёс зүйг төлөвшүүлэх, арбитрын ажиллагаан дахь шүүхийн оролцооны асуудлыг тодорхой болгон хуульд тусгуулсан. 2.2008-2018 өмгөөллийн үйл ажиллагаа эрхэлж байх хугацаандаа эрүү иргэн захиргааны 100 гаруй хэрэг маргаанд оролцож, үйлчлүүлэгчийн эрх ашгийг хамгаалж, хууль зүйн туслалцаа үзүүлсэн бөгөөд шүүхэд хэрэг хянан шийдвэрлэх ажиллагааны явцад гарч байгаа шүүгчийн зан байдал, харилцаа, ёс зүйн асуудлаар өөрийн гэсэн дүгнэлтийг хийж, анхаарах асуудлыг тодорхойлсон. 3.Монголын олон улсын арбитр /одоогийн нэр/-т 2013 оноос арбитрчаар ажиллаж дотоодын болон олон улсын 200 гаруй хэрэгт бүрэлдэхүүний даргалагч, нэхэмжлэгч, хариуцагчийн сонгосон арбирчаар оролцсон бөгөөд хэрэг хянан шийдвэрлэх ажиллагаанд эрх бүхий этгээдийн хувьд буюу арбитрч/шүүгч/-ийн хувьд хэргийн оролцогчидтой харилцах, тэдгээрт итгэл үнэмшил төрүүлэхүйц байдлаар биеэ авч явах, мэргэшил мэдлэгээ дээшлүүлэх ёс зүйтэй байх талаар туршлагатай болсон бөгөөд энэ талаар арбитрчдыг төлөвшүүлэхэд анхаарч ажилласан.5.Бизнесийн маргааныг эвлэрүүлэн зуучлах төвийг өөрөө санаачлан 2014 онд Худалдаа аж үйлдвэрийн танхимын дэргэд байгуулан, 15 эвлэрүүлэн зуучлагчтайгаар ажилласан бөгөөд. 2019 он хүртэл 81 маргааныг хүлээн авч өөрөө гардан 21 маргааны эвлэрүүлэн зуучлагчаар ажиллаж амжилттай эвлэрүүлж байсан. Миний дээр дурдсан ажлын туршлага сахилгын хорооны гишүүнээр ажиллан, хэрэг маргааныг хянан шийдвэрлэхэд ихээхэн ач холбогдолтой гэж үзэж байна. **Хийх ажил:** 2021 оны 01 сарын 15-ны өдөр батлагдсан Монгол Улсын Шүүхий тухай хуулийн үзэл баримтлал, зарчмыг удирдлага болгон, хуулийг хэрэгжүүлэх, шүүгчийн ёс зүйн зөрчлийн үйлдэл, эс үйлдэл, сахилгын хороотой холбоотой холбогдох зүйл заалтад нийцүүлэн шаардлагатай дүрэм журмыг боловсруулан ажиллана. 2020 оны 11 дүгээр сард Шүүхийн ёс зүйн хорооны гишүүнээр томилогдон ажиллах хугацаандаа шүүгчийн гаргаж байгаа ёс зүйн нийтлэг алдаа зөрчлийн талаар цаашид анхаарах асуудлыг тодорхойлон, сахилгын хэрэг маргааныг шийдвэрлэхэд дүрэм журмын давхардал, хийдэл, хуралдааны явцад гарч байгаа хүндрэлтэй асуудал зэргийг арилгах талаар анхааран ажиллана.Шүүхийн тухай хуулийн дагуу Шүүхийн сахилгын хороо бие даасан институт болж байгаатай холбогдуулан ажлын албыг чадвахжуулах, шуурхай ажиллах нөхцөл боломжоор хангах, техник ажиллагааны талаар тодорхой ойлгомжтой болгох тэдгээрийн дагаж мөрдөх дүрэм журмуудыг боловсронгуй болгоно. Мөн олон улсын ижил түвшний байгууллагын сайн туршлага, олон улсын гэрээ хэлэлцээрийг судлан санаачлага гарган ажиллана.Шүүгчийг ёс зүйн зөрчил гаргахаас урьдчилан сэргийлэх ажлыг эрчимжүүлэх, сургалт, судалгааны төсөл хөтөлбөр боловсруулах, зөвлөмж гаргах, шүүгч мэргэжлийн үнэ цэнэ, нэр хүндийг эрхэмлэж, шүүхэд итгэх олон нийтийн итгэлийг алдахгүй байх, шүүгчийн ёс зүйг төлөвшүүлнэ.Хууль, дүрэмд заасан шүүгчийн ёс зүйн зөрчлийн талаарх мэдээллийг хүлээн авах, сахилгын хороонд хэрхэн хандах, ямар зөрчлийг ёс зүйн зөрчил гэж үзэх талаар олон нийтэд мэдээлэл хүргэнэ. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол** *Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана.* *Сургууль тус бүрд суралцсан хугацаа, авсан зэрэг, огноог бичнэ.* |
| 1. 2016 онд Монгол Улсын Их Сургуулийн Хууль зүйн сургуулийг төгсөж, магистрын зэрэг хамгаалсан. Дипломын дугаар Е20160080.Хавсралт-4

2.2004 онд Орхон Их Сургуулийн эрх зүйн ангийг төгсөж бакалаврын зэрэг хамгааалсан. №200401505 Хавсралт-5 |
| **3.2** | **Эрх зүйч мэргэжлээр ажилласан байдал**Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:-албан тушаалын нэр, ажлын газрын хаяг, ажилласан хугацаа; -ажлын байрны тодорхойлолтын гол агуулга;-удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| 1. 2013 оноос-өнөөг хүртэл “Монголын Олон Улсын Арбитр”-ын Арбитрч

Хаяг: МҮХАҮТанхимын дэргэдэх Монголын олон Улсын арбитр, Хан-Уул дүүрэг 15 дугаар хороо Махатма Гандийн гудамж МҮХАҮТанхимын байр 5 давхарт Ажлын байрны тодорхойлолт, гол агуулга: Арбитрт гаргасан нэхэмжлэлийг хянан шийдвэрлэх бүрэлдэхүүнд орж, арбитчаар сонгогдсон бол хэрэг маргааныг арбитрын хууль дүрэмд заасны дагуу арбитрын ажиллагааг хурдан шуурхай явуулах, процессийн алдаа гаргахгүй байх тал дээр анхаарах, арбитрын бүрэлдэхүүний гаргаж байгаа шийдвэрийг хууль зүйн үндэслэлтэй гаргах, талуудын эрх тэгш байдлыг хангах ажиллана. Мөн хэрэгт ажиллахаас гадна өөрийгөө байнга хөгжүүлж арбитрчийн нэр хүндийг эрхэмлэж ёс зүйтэй байж, арбитрын ажиллагааг сурталчлах, дэлгэрүүлэхэд байнга анхаарч ажиллана.Хавсралт-8: МҮХАҮТанхимын дарга асан, Монголын олон улсын арбитрын дарга асан Б. Лхагважавын тодорхойлолтХавсралт-9:Арбитрын ерөнхий нарийн бичгийн дарга М. Шинэбаярын тодорхойлолтХавсралт-13:Арбитрчын батламжХавсралт: 29,30,35,36,38,41-49,51,52:Арбитрын талаар гаргасан нийтлэл, ярилцлага, илтгэлХавсралт-54 Арбитрчдын нэрсийн жагсаалт  2.2016-2021 он “Монголын Арбитрчдын Холбоо” төрийн бус байгууллагын удирдах зөвлөлийн даргаХаяг: Хан-Уул дүүрэг, 26 дугаар хороо, Олимп плаза 424 дүгээр байр 19 тоотАжлын байрны тодорхойлолт, гол агуулга: Хуульч болон хуульч бус иргэдэд арбитрын сургалт, мэдээлэл өгөх, арбитрчдыг давтан сургах, мэргэшүүлэх, олон улсын арбитрын байгууллагуудтай хамтын ажиллагаа тогтоон Монгол Улсад арбитрыг хөгжүүлэхэд хамтран ажиллахХавсралт-27: Монголын арбитрчдын холбооны гэрчилгээ, дүрэмХавсралт-50: “Олон улсын арбитр” Хуульчдын холбооны сургагч багшийн гэрчилгээ3.2005-2019 он: МҮХАҮТанхимын дэргэдэх Монголын Олон Улсын ба Үндэсний арбитрт мэргэжилтэн, ерөнхий нарийн бичгийн дарга.Хаяг: МҮХАҮТанхимын дэргэдэх Монголын олон Улсын арбитр, Хан-Уул дүүрэг 15 дугаар хороо Махатма Гандийн гудамж МҮХАҮТанхимын байр 5 давхарт Утас:70111545Ажлын байрны тодорхойлолт, гол агуулга: Арбитрын ажлын албыг өдөр тутмын удирдлагаар хангах, хуульч болон хуульч бус иргэдээс арбитрчдыг эрж олох, сонгон шалгаруулалт явуулах, танхимын удирдах зөвлөлд танилцуулах, арбитрын дүрэм журмыг боловсруулах, олон улсын байгууллагуудтай харилцах, арбитрын нэхэмжлэлийг хүлээн авах, хувиарлах, арбитрчдыг мэргэшүүлэх, сургалтын хөтөлбөр боловсруулах, сурталчлах, сургалт судалгааны ажил явуулах, архив албан хэрэг хөтлөх, гадаад дотоодод төлөөлөх болон бусад.Хавсралт-8: МҮХАҮТанхимын дарга асан, Монголын олон улсын арбитрын дарга асан Б. Лхагважавын тодорхойлолтХавсралт-9:Арбитрын ерөнхий нарийн бичгийн дарга М. Шинэбаярын тодорхойлолтХавсралт-10:Арбитрын нарийн бичгийн дарга Н. Батдоржийн тодорхойлолтХавсралт-11:Арбитрын хэрэг шийдвэрлэх дүрэмХавсралт-12:Арбитрын зардал тооцох журамХавсралт-13:Арбитрчын батламжХавсралт: 29,30,35,36,38,41-49,51,52: Арбитрын талаар гаргасан нийтлэл, ярилцлага, илтгэлХавсралт-3 Ниймгийн даатгалын дэвтрийн хуулбар4.2014-2019 он “Бизнесийн маргааныг эвлэрүүлэн зуучлах” төвийн дарга, эвлэрүүлэн зуучлагч facebook.com/mncci.mediation Хаяг: МҮХАҮТанхимын дэргэдэх Монголын олон Улсын арбитр, Хан-Уул дүүрэг 15 дугаар хороо Махатма Гандийн гудамж МҮХАҮТанхимын байр 5 давхарт Ажлын байрны тодорхойлолт, гол агуулга: Монгол Улсад шүүхийн бус эвлэрүүлэн зуучлах ажиллагааг хөгжүүлэх бэхжүүлэх “Бизнесийн маргааныг эвлэрүүлэн зуучлах төв”-ийн үйл ажиллагааг өдөр тутмын удирдлагаар хангах, дүрэм журмыг боловсруулах, төвийн үйл ажиллагааг сурталчлах, бэхжүүлэх, гадаад дотоодод төлөөлөх, эвлэрэлийн хүсэлтийг эвлэрүүлэн зуучлагч нарт хувиарлах, эвлэрүүлэн зуучлагчдыг давтан сургах, мэргэшүүлэх, олон улсын хамтын ажиллагааг хөгжүүлэх, мөн эвлэрүүлэн зуучлагчаар ажиллахХавсралт-22: Эвлэрүүлэн зуучлагчийн гэрчилгээХавсралт-23:Эвлэрүүлэн зуучлагчийн сургагч багшийн гэрчилгээХавсралт-24Эвлэрүүлэн зуучлах төв байгуулах тухай тушаалХавсралт-25:Эвлэрүүлэн зуучлах төвийн дүрэмХавсралт-39 Эвлэрүүлэн зуучлах ажиллагааны журам 5.2015-2018 он “Өмгөөллийн Ай Ди Ар адвокатс” нөхөрлөлийн гүйцэтгэх захиралХаяг: Хан-Уул дүүрэг, 26 дугаар хороо, Олимп плаза 424 дүгээр байр 19 тоотАжлын байрны тодорхойлолт: Нөхөрлөлийн үйл ажиллагааг удирдах, Эрүү, иргэн, захиргааны хэрэгт өмгөөллийн үйлчилгээ үзүүлэх, гэрээний төсөл боловсруулах, хууль зүйн дүгнэлт гаргаж өгөх, хууль зүйн туслалцаа үзүүлэх, сургалт явуулах зэрэг болноХавсралт-15: Өмгөөлийн эрхийн гэрчилгээХавсралт-16:Шүүхэд төлөөлөх эрхийн гэрчилгээХавсралт-17:Өмгөөлөгчийн алдар тэмдэгийн үнэмлэх Хавсралт-37: Нөхөрлөлийн Гэрчилгээ6.2004-2005 он: Нийслэлийн цагдаагийн газрын Халаасны хулгайн гэмт хэрэгтэй тэмцэх тасагт туслах төлөөлөгч, дэд ахлагч.Тухайн үеийн хаяг: Сүхбаатар дүүрэг, Нийслэлийн цагдаагийн газарАжлын байрны тодорхойлолт: Нийслэлийн хэмжээнд халаасны хулгайн гэмт хэргээс урьдчилан сэргийлэх, илрүүлэх, таслан зогсоох, халаасны хулгайн гэмт бүлэглэл болон иргэдийн талаар мэдээлэл цуглуулах, иргэдэд хулгайн гэмт хэргээс сэргийлэх талаар мэдээлэл, сургалт явуулах зэрэг болно. |
|  **3.3** | **Эрх зүйчээс бусад мэргэжлээр эрхэлсэн ажил:**Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Үгүй. |
| **3.4** | **Хууль зүйн өндөр мэргэшил**: Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.-үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;-хэвлэгдсэн бол эх сурвалжийн ишлэл, түүний хуулбар. |
|  1.2020 оноос өнөөг хүртэл Монгол Улсын Шүүхийн ёс зүйн хорооны гишүүнээр ажиллаж байгаа бөгөөд Шүүхийн ёс зүйн хороонд ирсэн 39 гомдлыг хүлээн авч, хуралдаанаар 20 гаруй гомдол, сахилгын хэргийг хянан шийдвэрлүүлж, бусад гишүүдийн 31 гомдол, сахилгын хэрэг хянан шийдвэрлэх хуралдааны бүрэлдэхүүнд ажилласан. Хавсралт-6:Ерөнхийлөгчийн зарлигХавсралт-7:Шүүхийн ёс зүйн хорооны үнэмлэхХавсралт-54 Шүүхийн ёс зүйн хорооны даргын тодорхойлолт2. 2013 оноос өнөөг хүртэл Монголын олон улсын арбитрын/одоогийн нэрээр/ арбитрчаар ажиллаж арбитрын дотоодын болон олон улсын 200 гаруй хэрэг маргаанд даргалагч арбитрч, талуудын сонгосон арбитрчаар ажиллаж хэрэг маргааныг шударга, шуурхай шийдвэрлэсэн. Монголын олон улсын ба Үндэсний арбитрын Ерөнхий нарийн бичгийн даргаар ажиллах хугацаандаа арбитрын үйл ажиллагааны дүрэм журмыг олон улсын стандартад нийцүүлэн боловсруулж Танхимын удирдах зөвлөлөөр батлуулан одоо Монгол Улсын арбитрын байгууллагууд үйл ажиллагаандаа дагаж мөрдөж байна. Дэлхийн 16 оронд  20 гаруй удаагийн олон улсын арбитрын хуралдаан, форумд оролцож Монгол Улсын арбитрын ажиллагааны талаар тайлан илтгэл, мэдээлэл хийж оролцохын зэрэгцээ Монголын Олон Улсын ба Үндэсний Арбитрыг 2012 онд Ази номхон далайн орнуудын Арбитруудын холбооны гишүүн болгосон.Хавсралт-8: МҮХАҮТанхимын дарга асан, Монголын олон улсын арбитрын дарга асан Б. Лхагважавын тодорхойлолтХавсралт-9:Арбитрын ерөнхий нарийн бичгийн дарга М. Шинэбаярын тодорхойлолтХавсралт-10:Арбитрын нарийн бичгийн дарга Н. Батдоржийн тодорхойлолтХавсралт-11:Арбитрын хэрэг шийдвэрлэх дүрэмХавсралт-12:Арбитрын зардал тооцох журамХавсралт-13:Арбитрчын батламж, арбитрчдын нэрсийн жагсаалтХавсралт-20: Арбитрчийн ёс зүйн дүрэмХавсралт-50: “Олон улсын арбитр” Хуульчдын холбооны сургагч багшийн гэрчилгээХавсралт29,30,35,36,38,41-49,51,52: Арбитрын талаар гаргасан нийтлэл, ярилцлага, илтгэл3.2018 онд Монголын олон улсын арбитр /одоогийн нэрээр/, Монголын арбитрчдын холбоо, Япон улсын арбитрчдын холбоотой хамтран хуульчдийг арбитраар мэргэшүүлэх, арбитрчдын нэрсийн жагсаалтад орох, арбитрчаар ажиллах эрх олгох сургалтыг санаачлан зохион байгуулж сургагч багшаар ажилласан. Ач холбогдол нь хуульчдыг арбитраар мэргэшүүлж арбитрын ажиллагаанд өмгөөлөл хийх, дүгнэлт гаргах, судалгаа шинжилгээний ажил хийх сэдлийг бий болох цаашлаад арбитрчаар ажиллах боломжийг нээж өгөх зэрэг зорилготой.Хавсралт-27: Монголын Арбитрчдын холбооны ГэрчилгээХавсралт-50: “Олон улсын арбитр” Хуульчдын холбооны сургагч багшийн гэрчилгээ4.2014-2018 онд жил бүр болдог “Хуулийн яармаг өдөрлөг”-ийг санаачлан зохион байгуулсан. Ач холбогдол нь Худалдаа аж үйлдвэрийн танхимын гишүүдийг хуулийн нөхөрлөл, хуулийн зөвлөхүүдтэй холбож өгөх, харилцан үйл ажиллагаагаа сурталчлах, хуулийн гарын авлага, номын худалдаа явуулах, хууль сурталчлах зэрэг ач холбогдолтой байсан бөгөөд үүний үр дүнд бизнес эрхлэгчид хууль зүйн туслалцааны олон арван гэрээ хэлэлцээр байгуулсан.Хавсралт-14: Өдөрлөг зохион байгуулсан тухай мэдээ, зураг, хөтөлбөр  5.2008-2018 оны хооронд өмгөөллийн үйл ажиллагаа явуулж эрүү, иргэн, захиргааны 100 гаруй хэрэгт өмгөөллийн үйл ажиллагаа явуулсан. Өмгөөллийн үйл ажиллагааны 70 хувь нь иргэний маргаан бөгөөд гэрээнээс үүссэн маргаан, хохирол, төлбөр гаргуулахтай холбоотой маргаанд өмгөөллийн үйлчилгээ явуулсан. Онцлог хэргийн хувьд 2015 онд иргэний хэргийг шүүгч эрүүгийн хэрэг үүсгэж анхан шатаар 7 жилийн ял өгсөн бөгөөд давж заалдах шатанд цагаатгаж байсан. Энэхүү хэрэг нь шүүхийн практикт судалгааны, хууль хэрэглээний талаар жишээ болж явдаг.Хавсралт-15: Өмгөөллийн үйл ажиллагаа эрхлэх тусгай зөвшөөрөлХавсралт-16:Өмгөөлөгчийн шүүхэд төлөөлөх эрхийн гэрчилгээХавсралт-17:Өмгөөлөгчийн алдар тэмдэгийн үнэмлэх6.2017 онд “Арбитрын тухай” хуулийн ажлын хэсэгт орж ажилласан бөгөөд өөрийн боловсруулсан төсөл, санал, судалгааны ажил зэрэгт тулгуурлан ажиллаж хуулийн төслийг батлуулахад хүчин чармайлт гаргаж ажилласан. Гол ач холбогдол нь 2003 онд батлагдсан Арбитрын тухай хуулийг сайжруулах улмаар шинэчилсэн найруулгаар батлуулах, олон улсын сайн туршлага, суурь зарчмуудыг шингээх, НҮБ-ын Арбитрын загвар хуульд нийцүүлэх, олон улсад хүлээн зөвшөөрөгдөх хэмжээний хууль батлуулах зорилготой байсан.Хавсралт-18: Арбитрын тухай хууль шинэчилсэн найруулга 2017 онХавсралт-19:“Арбитрын ажиллагаан дахь эрх зүйн зохицуулалтыг боловсронгуй болгох нь” сэдэвт магистрын ажил Ч. Гүнждагва7.2016 онд “Арбитрын эрх зүйн орчинг боловсронгуй болгох нь” сэдвээр МУИС-ын Хууль зүйн сургуульд Магистрын зэрэг хамгаалсан. Гол ач холбогдол нь Нэгдсэн Үндэсний байгууллагын худалдааны комиссын загвар хуульд орсон нэмэлт өөрчлөлтийг үндэсний хууль тогтоомжид нийцүүлэн Арбитрын хууль тогтоомжид тусгах, арбитрын хэрэг хянан шийдвэрлэх ажиллагааны явцад гарч байгаа хийдэл, хүндрэлтэй асуудлыг хуулиар боловсронгуй болгох, олон улсын арбитрын зарчмуудыг хуульд тусгуулах зэрэг зорилготой байсан.Хавсралт-5: Магистрын дипломХавсралт-19:“Арбитрын ажиллагаан дахь эрх зүйн зохицуулалтыг боловсронгуй болгох нь” магистрын ажлын хураангуй” Ч. Гүнждагва8.Арбитр эвлэрүүлэн зуучлал, давагдашгүй хүчин зүйл, хүнд нөхцөл байдал, гэрээ, компаний эрх зүй, компанийн засаглалын чиглэлээр Танхимын дэргэдэх “Гадаад худалдааны академи”-д 2006-216 он хүртэл 10 жил багшилснаас гадна их дээд сургууль, төрийн болон төрийн бус байгуулага, аж ахуй нэгжүүдэд захиалгат болон төлөвлөгөөт сургалтыг давхардсан тоогоор 300 гаруй удаа 10 000 орчим бизнес эрхлэгч, оюутан, иргэдэд сургалт явуулж лекц уншсан. Мөн мэргэшсэн чиглэлээрээ тв, радио,вэб,сонин,сэтгүүлд 30 орчим ярилцлага, мэдээ, мэдээлэл нийтлэл өгч байсан. Хавсралт-21: Гадаад худалдааны академийн дипломХавсралт-50: “Олон улсын арбитрын ажиллагаа” Хуульчдын холбооны сургагч багшийн гэрчилгээХавсралт-53 Компаний засгалалын Үндэсний сургагч багш гэрчилгээХавсралт:29,30,35,36,38,41-49,51,52:Ярилцлага, илтгэл, нийтлэлийн хуулбарууд9.2014 оноос одоог хүртэл Худалдаа аж үйлдвэрийн танхимын дэргэдэх “Бизнесийн маргааныг эвлэрүүлэн зуучлах төв”-ийн дарга, эвлэрүүлэн зуучлагчаар ажиллаж 81 эвлэрүүлэн зуучлалын хүсэлтийг хүлээн авч, 21 эвлэрүүлэн зуучлалын ажиллагааны эвлэрүүлэн зуучлагчаар ажиллаж эвлэрэлийн гэрээ байгуулсан. Монгол Улсад анх удаа ТББ-ын дэргэд эвлэрүүлэн зуучлагч ажиллуулах боломж нөхцөлийг судлан Танхимын дэргэд “Бизнесийн маргааныг эвлэрүүлэн зуучлах” төвийг санаачлан байгуулж олон улсын төсөл хөтөлбөр хэрэгжүүлэн ажиллаж тус төвөө Азийн эвлэрүүлэн зуучлагчдын холбооны гишүүн болгож ажилласан. Гол ач холбогдол нь зөвхөн бизнесийн гэрээний эрх зүйгээр мэргэшсэн эвлэрүүлэн зуучлалын үйл ажиллагааг явуулах, салбар тус бүрээр дагнасан эвлэрүүлэн зуучлалын ажиллагаа явуулах ач холбогдолыг гаргаж ирэх зорилготой. Facebook.com/mncci/mediation/ Хавсралт-22: Эвлэрүүлэн зуучлагчийн гэрчилгээХавсралт-23:Эвлэрүүлэн зуучлагчийн сургагч багшийн гэрчилгээ/Япон улс/Хавсралт-24:”Бизнесийн маргааныг эвлэрүүлэн зуучлах төв байгуулах тухай тушаалХавсралт-25:Бизнесийн маргааныг Эвлэрүүлэн зуучлах төвийн дүрэмХавсралт-39:Эвлэрүүлэн зуучлах ажиллагааны журамХавсралт-55: Тодорхойлолт БМЭЗТөвийн Эвлэрүүлэн зуучлагч Г. Чинбат 10.Олон улсын худалдаанд гардаг эрсдэлээс урьчилан сэргийлдэг арга хэрэгсэлийн нэг болох Хүнд нөхцөл байдал, Давагдашгүй хүчийн зүйлийг талаар дүгнэлт гаргаж, баталгаа гэрчилгээг олгодог эрх нь Худалдаа аж үйлдвэрийн танхимын тухай хуулиар зөвхөн Монголын Үндэсний худалдаа аж үйлдвэрийн танхим байдаг. Энэхүү бичиг баримт нь олон улсад хүлээн зөвшөөрөгддөг. Танхимаас олгодог энэхүү Хүнд нөхцөл байдал, Давагдашгүй хүчин зүйлийн гэрчилгээ олгоход 2009-2019 оны хооронд миний бие 400 гаруй гэрээнд хүнд нөхцөл байдал, давагдашгүй хүчин зүйл тохиолдсон эсэх талаар хууль зүйн дүгнэлт гаргаж ажилласан. Энэхүү гэрчилгээ нь давагдашгүй хүчин зүйл гэрээний талуудаас үл хамаарах шалтгааны улмаас бий болсон гэдгийг баталж талуудын гэрээний хариуцлагаас чөлөөлөгдөх, гэрээний үүрэг гүйцэтгэх хугацааг сунгах, гэрээний нөхцөлийг өөрчлөх, шүүх арбитр дээр нотлох баримт болдог гол ач холбогдолтойХавсралт-26: Гэнэтийн буюу давагдашгүй хүчин зүйл болон хүнд нөхцөл байдлын баталгаа гаргах журам |

|  |  |
| --- | --- |
| **3.5** | **Мэргэжлийн холбоо, байгууллагын гишүүнчлэлийн талаар**: Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.-Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана. -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| -2016-2021 он: Монголын Арбитрчдын Холбооны удирдах зөвлөлийн даргаХавсралт-27: Монголын арбитрчдын холбооны хуулийн этгээдийн улсын бүртгэлийн гэрчилгээ-2014-2021 он: Монголын Хуульчдын холбооны гишүүнХавсралт-28 Хуульчийн гэрчилгээ-2016-2018 он: Монголын Хуульчдын Холбооны хяналтын зөвлөлийн гишүүн /2018 онд өмгөөллийн эрхээ түдгэлзүүлсэнтэй холбоотойгоор гарсан/Хавсралт-28 Хуульчийн гэрчилгээ-2016-2018 он: Монголын Хуульчдийн холбооны Иргэний эрх зүйн хороо, өмгөөллийн хороо, олон улсын эрх зүйн хорооны удирдах зөвлөлийн гишүүн /2018 онд өмгөөллийн эрхээ түдгэлзүүлсэнтэй холбоотойгоор гарсан/Хавсралт-28 Хуульчийн гэрчилгээ-2008-2018 он: Монголын өмгөөлөгчдийн холбооны гишүүн /2018 онд шүүхэд төлөөлөх эрхээ түдгэлзүүлсэн/Хавсралт-15: Өмгөөллийн үйл ажиллагаа эрхлэх тусгай зөвшөөрөлХавсралт-16:Шүүхэд төлөөлөх эрхийн гэрчилгээ |
|  **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**-Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ. -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ. -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ. -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө. Жич: Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана |
| **Боловсруулсан, хянасан ном, эмхэтгэл.**1.”Монголын Үндэсний Арбитрын шийдвэрлэсэн хэргийн шийдвэрийн эмхэтгэл” 2006-2011 он. Хавсралт-31/Монголын Олон Улсын Арбитр/2.”Бизнесийн гэрээний үлгэрчилсэн загвар” ном 2011 он Хавсралт-32/Монголын Олон Улсын Арбитр/3.“Арбитр болон олон улсын худалдааны эрх зүйн актын эмхэтгэл” 2012 он Хавсралт-33/Монголын Олон Улсын Арбитр/**Оролцсон хуулийн төсөл, боловсруулсан дүрэм, журам:**1.2019 онд Монголын Үндэсний Худалдаа Аж Үйлдвэрийн Танхимын дүрэм”-ийг боловсруулах ажлын хэсэгт орж ажилласан. Хавсралт-342.2018 он “Арбитрын үндсэн зардал болон нэмэлт зардлын хэмжээ тооцох журам”, Хавсралт-123.2017 онд “Арбитрын тухай хууль”-ийн шинэчилсэн найруулгын төсөл боловсруулах ажлын хэсэгт орж ажилласан. Хавсралт-184.2017 он “Арбитрын хэрэг хянан шийдвэрлэх дүрэм” Хавсралт-115.2016 он “Бизнесийн маргааныг эвлэрүүлэх зуучлах төвийн дүрэм” Хавсарлт-25, “Эвлэрүүлэн зуучлах ажиллагааны журам” Хавсралт-**39**6.2016 он “Монголын Арбитрчдын Холбооны дүрэм” Хавсралт-407. 2014 он“Арбитрчийн ёс зүйн дүрэм”-ийг тус тус боловсруулсан Хавсралт-20**Хэлэлцүүлсэн лекц, илтгэл:**1.2018 онд “Шүүх ба арбитрын харилцан ажиллагаа, онол практикийн асуудлууд” олон улсын эрдэм шинжилгээний бага хурал “Монголын Олон Улсын Ба Үндэсний Арбитр-Шүүхийн оролцоо, эрх зүйн зохицуулалт” илтгэл. http:/advocate.mn Хавсралт-412.2017 онд Германы техник хамтын ажиллагааны нийгэмлэгээс зохион байгуулсан “Бизнесийн эрх зүйн орчин” хуралд “Бизнесийн эрх зүйн орчин” илтгэл Хавсралт-423.2017 он Монголын Хуульчдын Холбооноос зохион байгуулсан “Төрийн болон төрийн бус, олон нийтийн байгууллагад эрх зүйн маргааныг эвлэрүүлэн зуучлах ажиллагаагаар шийдвэрлэх хэрэгцээ, шаардлага” сэдэвт хэлэлцүүлэгт тавьсан илтгэл “Төрийн бус байгууллагын дэргэдэх эвлэрүүлэн зуучлах ажиллагааны онцлог” Хавсралт-434.2016 он “Арбитрын тухай хуулийн шинэчлсэн найруулгын төслийн нээлттэй хэлэлцүүлэг” <https://vip76.mn/2016.11.02> Хавсралт-44**Хэвлэл, мэдээллийн хэрэгсэлд өгсөн ярилцлага, нийтлэл:**1.2020 он “Яагаад арбитрыг дэмжих ёстой вэ? “ сэдэвт нийтлэл. /arbitr.mn/ Хавсралт-452.2019 он “Өмгөөлөгч-Таньд тусалъя” өдөрлөг засаг.мн Хавсралт-463.2019 он “Ард түмний эрх ашгийг харгалзан арбитрын шийдвэрийг дагахгүй байж болно” ньюсмедиа.мн Хавсралт-474.2018 он “Арбитрын шийдвэрийг нэг л тохиолдолд хэрэгжүүлэхгүй байж болдог. Гэхдээ....” /ikon.mn/ Хавсралт-485.2017 он “Бизнес эрхлэгчдийн эрх ашгаа хамгаалуулах боломж” UBINFO.mn Хавсралт-496.2017 он “Хуулийн яармаг өдөрлөг зохион байгууллаа” /maola.mn/ Хавсралт-147.2016 он “Арбитрын тухай хуулийн шинэчилсэн найруулгын төслийг хэлэлцэв” montsame.mn Хавсралт-518.2016 он “Арбитрын шүүхэд давж заалдах гомдол гаргаж болдог таван тохиолдол бий” /Өдрийн сонин/ Хавсралт-529.2016 он “Арбитрын ажиллагаан дахь эрх зүйн зохицуулалтыг боловсронгуй болгох нь” сэдвээр магистрын ажил хамгаалсан. 2016 он. Хавсралт-19/Монгол Улсын Их Сургуулийн Хууль зүйн сургууль10.2018 он “Монгол Улс дахь Арбитрын институтын өнөөгийн байдал, цаашдын хэрэгцээ, шаардлага.” Өмгөөлөгч сэтгүүл. Хавсралт-2911.2015 он “1969 онд Гадаад худалдааны арбитр нэртэй байгуулагдсан”. Бизнес ба хөгжил сэтгүүл. Хавсралт-3012.2015 он “Арбитрын шийдвэр гарсан л бол нэхэмжилсэн мөнгийг нэн даруй төлөх ёстой”. Төр.мн. Хавсралт-3513. 2015 он “Төрийн бус байгууллага дахь эвлэрүүлэн зуучлал, хэрэгжилтийн өнөөгийн байдал” .........Тосонцэнгэл шүүх .Хавсралт-3614. 2018 он “Арбитрын тухай хуулийн хэрэгжилт, онцлог заалтууд” Өмгөөлөгч сэтгүүл. Хавсралт-38 |
|  |  |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет; Хавсралт-1

-иргэний үнэмлэхийн хуулбар; Хавсралт-2

-нийгмийн даатгалын дэвтрийн хуулбар, эсхүл түүнтэй адилтгах баримт бичиг; Хавсралт-3

 -эрх зүйн бакалаврын, эсхүл түүнээс дээш боловсролын зэргийн дипломын хуулбар; Хавсралт-4,5

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт; Хавсралт-6-22, 25-27, 29,30,35,36,38,41-49,51,52

-эрх зүйч мэргэжлээр 10-аас доошгүй жил ажилласныг нотлох баримт Хавсралт-9

-хүсэлт гаргагчийн талаарх тодорхойлолт /гурваас доошгүй/; хавсралт- 8,10 ,54,55

**Хүсэлт гаргагч:**

Эцэг/эхийн нэр: Чүлтэм

Өөрийн нэр: Гүнждагва.

Гарын үсэг: . . . . . . . . . . . . . .

Он, сар, өдөр: . . . . . . . . . . . .

--- оОо ---